open-index/open-wikipedia-markdown huggingface dataset:
Faial

**Faial** er ei portugisisk øy i Asorene. Den har et areal på 173 km² og den nærmeste øya er Pico i øst. Øya blir også kalt *Ilha Azul* («den blå øya») av dikteren Raul Brandão på grunn av de store mengdene Hortensia som vokser her om sommeren.
Guillermo Ortiz

**Guillermo Ortiz Martínez** (født den 21. juli 1948 i Mexico by) er en meksikansk økonom, som fra 1998 til 2009 har hatt vervet som sentralbanksjef for Banco de México. Fra 1994 til 1998 ledet han Finansdepartamentet i Ernesto Zedillo sin regjering. Ortiz er utdannet ved UNAM og har senere tatt doktorgrad i økonomi ved universitetet i Stanford.

Fra 1. januar 2010 overtok Agustín Carstens stillingen som sentralbanksjef. 

## Referanser
Stan Ockers

**Constant "Stan" Ockers** var en belgisk landeveissyklist. Han ble nummer to i Tour de France i 1950 og 1952, og vant poengkonkurransen i det samme rittet i 1955 og 1956.

Stan Ockers døde etter en krasj i ett banesykkelritt i hjembyen Antwerpen i 1956.

## Referanser


## Eksterne lenker
*
Heinz Müller (syklist)

**Heinz Müller** (født 16. september 1924, død 25. september 1975) var en tysk landeveissyklist som ble Verdensmester i landeveisritt i 1952.

## Eksterne lenker
*
Olt (elv)

**Olt** (tysk: *Alt*, av latin *lut* = leire; i romertiden: *aluta*) er en sideelv til Donau i Romania. Elven er 615 kilometer lang og renner kun gjennom rumensk territorium. Like før den når munningen i Donau har Olt en vannføring på 190 m³/sek, gjennomsnittlig 174 m³/sek.

Olts utspring er i Øst-Karpatene. Elven renner deretter gjennom Transilvania og området rundt Făgăraș (tysk: Fogarasch). Olt forlater Transilvania gjennom Turnu Roșupasset i retning Valakia, hvor den munner ut i Donau ved Islaz (Teleorman kommune). 

Fra Øst-Karpatene renner Olt i sørlig retning til Bod, hvor den gjør en bue, bryter igjennom Perșani-fjellene og deretter vender i vestlig retning.

I Transilvania finner man langs elven mindre steder og byer som Hărman, Bod, Feldioara, Șercaia, Cincșor, Făgăraș, Cârța, Avrig, og Talmaciu.

Ved Talmaciu munner Cibin ut i Olts høyre bredd, før Olt igjen endrer retning gjennom Rotenturmpasset og deretter renner sørover i landet.

## Næringsmessig betydning
I Olt er det bygget til sammen 24 demninger, de øverste i nærheten av Făgăraș. Dammene blir lengre jo mer man nærmer seg munningen i Donau. Elven ble brukt til skipstrafikk til et stykke ut i det 19. århundre.

## Referanser


## Eksterne lenker
*
Finn Jor

**Finn Barthol Horgen Jor** (født 1929) er en norsk idéhistoriker, journalist og forfatter. Han var fra 1965 til 1992 kulturredaktør i *[[Aftenposten]]*.

Jor tok examen artium i 1948 og magistergraden (mag.art.) i idéhistorie fra Universitetet i Oslo (UiO) med oppgaven *Tertullian og den annen sofistikk: en undersøkelse av de retorikkhistoriske forutsetninger for Tertullians Apologeticum*. Han foreleste i filosofiens historie ved UiO i to år og er forfatter av flere bøker om kultur, samfunnsspørsmål og skjønnlitteratur. Fra 1986 var han medlem av juryen for Nordisk råds litteraturpris. 

Jor har vært formann for Statens Filmproduksjonsutvalg og formann for Norsk Faglitterære Fofatterforening. Han har også vært formann for Norsk-Finsk Forening. 

I 1995 ble Jor utnevnt til ridder av 1. klasse av Finlands løves orden. 

Han er gift med Eeva-Liisa Jor (f. Sallinen).

## Bibliografi (utvalg)
* *Kong Haralds nei. Hvor langt er sekulariseringen kommet?*, Sandnes: Commentum Forlag AS, 2008.
* *Vestens viten – islams tro. Et kulturhistorisk panorama*, Nesbru: Vett & viten, 2007.
* *Bilen : en kjærlighetshistorie*, Oslo: Boksenteret, 2006.
* *Kjell Aukrust med pensel*, Oslo/Alvdal: Pantagruel forlag/Aukrustsenteret, 2001.
* (red.): *Hemma hos författare, konstnärer, kompositörer i Norden*, Stockholm: Prisma, 1999.
* *Filosofi og samfunn*, Kristiansand: Høyskoleforlaget, 1998.
* *Kjærlighetens gjerninger*, Oslo: Pantagruel Forlag,1997.
* *«Til hiin Enkelte»: Søren Kierkegaards liv og verk*, Oslo: Oktober, 1995.
* *Landet vestenfor øst og østenfor vest*, Oslo : Aventura, 1995.
* *En ny kriminalitet. Et nytt samfunn. Et nytt politi.* Oslo: Cappelen. 1994
* *Kultur – menneskets annen natur*, Oslo: Gyldendal, 1976.
* *Idéene som skapte Europa*, Oslo: Elingaard, 1966.

## Referanser

## Kilder
* Presentasjon av Finn Jor i Forfatterkatalogen på Forfattersentrums nettsider
Orkanen Kyle (2008)

**Orkanen Kyle** var den sjette orkanen og ellevte navngitte stormen i den atlantiske orkansesongen 2008.

## Stormhistorie

Et kraftig uværsområde dro i tredje uke av september inn i den nordøstlige delen av Det karibiske hav. Det passerte over Puerto Rico og Hispaniola og forårsaket kraftig regn, men det organiserte seg ikke nok til å bli en tropisk syklon. Den 24. september begynte området å drive lenger nord, bort fra øyene og ut i det åpne Atlanterhavet og ble 25. september navngitt den tropiske stormen Kyle. Kyle ble 27. september oppgradert til en kategori 1-orkan. Kyle gjorde landfall i Nova Scotia 28. september og ble ekstratropisk samme dag.

## Forberedelser
Det ble igangsatt forberedelser i Puerto Rico, Haiti, Bermuda, USA og Canada. National Hurricane Center sendte ut et orkanvarsel for den kanadiske atlanterhavskysten, det første orkanvarselet i Canada noensinne (orkan- og stormvarsler ble ikke sendt ut i Canada før 2004. En policyendring på dette ble gjort etter orkanen Juan i 2003).

## Se også
* Den atlantiske orkansesongen 2008
Porto Santo lufthavn

**Porto Santo lufthavn** (portugisisk: *Aeroporto do Porto Santo*)  er en flyplass som ligger 1&nbsp;km fra Vila Baleira på Porto Santo på Madeira i Portugal.

## Ruter
*SATA Air Açores (Funchal)
*TAP Portugal (Lisboa, Porto)
*XL Airways (London-Gatwick)

## Eksterne lenker
* Offisiell hjemmeside (engelsk)
Alberic Schotte

**Alberic "Briek" Schotte** (1919–2004) var en belgisk landeveissyklist og to ganger verdensmester i landeveisritt.
Han vant siste etappe i Tour de France i 1946 og ble nummer to sammenlagt i 1948, bak Gino Bartali.

Spesialiteten hans var endagsritt. Han har blant annet to seire i Flandern rundt, Paris-Tours og Paris-Brussel.

## Referanser


## Eksterne lenker
*
Splaxxter Watts

**Splaxxter watts** er en norsk popgruppe fra Fredrikstad/Sarpsborg. Gruppen består av Jon Kristian Furuheim, Andreas Ihlebæk, Elisabeth Thorsen og Louise Marie Pedersen. Musikken er en blanding av elektro, pop, soul og hiphop. 

## Historie
Bandet startet som et resultat av Jon Kristian Furuheims andre soloutgivelse under aliaset Safariari. Under innspillingen av albumet *Goaway* i 2004 fikk han med seg Andreas Ihlebæk, og samarbeidet resulterte i Splaxxter Watts. Ihlebæk var tidligere frontfigur i soulpsychedelia-bandet Tranquil, og har jobbet/spilt med artister som Tommy Tokyo, Son of Light, Tommy Tee, Pen Jakke, Sofian, Fred Ball (Pleasure), Remington super 60, Frode Fivel, EPA, Apollo, Silya, Lars Horntveth, Torun Eriksen og Robert Burås.

Debutalbumet *The Shakeout* kom i 2006, ble svært godt mottatt av pressen og ble nominert til Spellemannprisen 2006 i kategorien elektronika. Albumet ble gitt ut på Fredrikstadlabelet Cafe Superstar Recordings. Det ble laget to videoer til *The shakeout*. Videoen til «If» ble regissert av Anders Bergland/Niklas Lello, mens videoen til «Aristocrat wannabe» ble regissert av Splaxxter Watts selv.

Bandets låter skrives og produseres av Furuheim og Ihlebæk og musikken er en blanding av pop, elektro og soul/r&b og hiphop.

## Medlemmer
*Andreas Ihlebæk
*Jon Kristian Furuheim
*Elisabeth Thorsen
*Louise Marie Pedersen

## Diskografi
**The Shakeout* (2006) &ndash; Cafe Superstar Recordings / Tuba

## Referanser


## Eksterne lenker
* Splaxxter Watts
* Cafe Superstar Recordings
Snoopy

**Snoopy** (i norsk oversettelse kalt *Sniff*) er Charlie Browns hund i tegneseriestripen *[[Knøttene]]* (engelsk *Peanuts*) av Charles M. Schulz. Snoopy er en beagle. Schulz hadde egentlig tenkt å kalle han «Sniffy», helt til han oppdaget at dette navnet var brukt i en annen tegneseriestripe. Tegninger og figurer av hunden er utbredt over hele verden.

## Historie
Snoopy begynte livet sitt som en vanlig hund, men etterhvert lærte han å «snakke» til leseren ved hjelp av tankebobler. I tillegg til dette, kan mange av de menneskelige figurene i *Peanuts* forstå hva han tenker. Etterhvert ble han en av de mest dynamiske figurene i stripen, og er i dag en av de mest populære tegneseriefigurene i verden. 2. november 2015 fikk Snoopy en stjerne på Hollywood Walk of Fame ved siden av sin skaper Charles M. Schulz' stjerne.

## Roller
Hunden er glad i å spille roller og å sitte på taket av hundehuset sitt og tenke. Han apte både etter flere figurer i tegneserien, en rekke ulike dyr, og kjente figurer, for eksempel Mikke Mus og Beethoven. Ellers er han kjent for å opptre som et flygeress fra første verdenskrig, gjerne i luftdueller med den røde baron, eller som forfatter av romaner som alltid tar til med setningen «Det var en mørk og stormfull natt». Den opprinnelige begynnelsen «It was a dark and stormy night...» er fra romanen *Paul Clifford* fra 1830 av Edward George Bulwer-Lytton.

## Venner
Eieren til Snoopy er *Charlie Brown*, eller Baltus som han heter på norsk. Men best venn er hunden med den vesle fuglen Woodstock, på norsk Fredrikke. Bare han kan tyde det fuglen sier ved hjelp av utropstegn.

## Referanser
Govan Mbeki

**Govan Archibald Mvuyelwa Mbeki** (født 9. juli 1910 Nqamakwe i Transkei, død 30. august 2001 i Port Elizabeth) var en sørafrikansk politiker, og far til den tidligere presidenten i Sør-Afrika Thabo Mbeki. Han var gift med Epainette Mbeki. 

## Liv og virke
Mbeki ble født i Mpukane ved Nqamakwe i Transkei i Eastern Cape provinsen, og var av Xhosafolket. Han ble navngitt etter en av de mest innflytelsesrike misjonærer og skoleleder i Eastern Cape provinsen, doktor William Govan. Han var mannen som tok med seg Tiyo Soga til Skottland, og sørget for hans utdannelse der. Govan Mbeki tok sin bachelorgrad i politikk og psykologi ved Fort Hare University i 1936. Han tok også lærerutdannelse.

I 1954 ble han med i redaktørgruppen i avisen New Age, som var den eneste avisen som tjente frihetsbevegelsen til afrikanere i Sør-Afrika. Mbeki var en aktiv skribent i avisen, som justisminister John Vorster forbød i november 1962. 

Mbeki meldte seg inn i African National Congress (ANC) i 1935, steg i gradene og ble formann der i 1956. Han ledet også det sørafrikanske kommunistpartiet (South African Communist Party). Han ble arrestert i 1963, og ble tiltalt sammen med åtte andre ANC-ledere i den kjente Rivoniarettssaken. Han ble sammen med Nelson Mandela, Walter Sisulu og de andre dømt for terrorisme og landsforræderi, og fengslet på livstid. Han sonet fra 1964 til 1987, og mesteparten av tiden på Robben Island.  

Den 26. juni 1980 ble den annonsert at Mbeki skulle tildeles Isitwalandwemedaljen, den høyeste utmerkelsen i ANC. Mbeki kunne ikke møte i mottakelsen da han satt i fengsel på Robben Island. 

Govan Mbeki ble løslatt etter 24 år i fengsel, og var en fri mann den 5. november 1987. Han ble valgt til det første senatet i Sør-Afrika etter apartheid i 1994, og satt også i det nasjonale konsulatet for provinsene fra 1997 til 1999.

Han mest kjente bok, «South Africa: The Peasants’ Revolt», skal ha vært skrevet på toalettpapir mens Mbeki satt i fengsel. Papiret ble smuglet ut og sendt til England. Boken ble utgitt i 1964. 

## Ettermæle
Glasgow Caledonian University navngav i 2001 sin helsebygning, The Govan Mbeki Health Building, til ære for Mbeki. Thabo Mbeki var til stede under åpningen.

I 2006 ble Mbekis navn trukket opp i forbindelse med planer om å lage et mausoleum kombinert med et museum i Port Elisabeth, til ære for Govan Mbeki og Raymond Mhlaba. Planene gikk ut på å grave opp kistene, men de ble skrinlagt etter ønske fra familiene.

## Referanser


## Eksterne lenker
* www.anc.org.za om Mbeki (fra desember 1980)
Orkanen Dolly

**Orkanen Dolly** var den andre orkanen og fjerde navngitte stormen i den atlantiske orkansesongen 2008. Orkanen Dolly ble dannet 20. juli 2008 og gjorde landfall to ganger, første gang over Yucatánhalvøya 21. juli som en tropisk storm og andre gang over det sørlige Texas 23. juli som en kategori 2-orkan.

## Stormhistorie
Den tropiske stormen Dolly ble dannet av et kraftig tropisk uværsområde som passerte gjennom Det karibiske hav. Det gikk inn over land tidlig 21. juli ved Cancún i Mexico og drev ut i Mexicogulfen senere samme dag.

Den 22. juli ble Dolly sesongens andre orkan. Den økte stadig i styrke og nådde kategori 2-styrke tidlig 23. juli. Senere samme dag gikk den inn over land ved South Padre Island i Texas med vindhastigheter på 155 km/t og et lufttrykk på 964 mbar. Stormen gikk i oppløsning over det nordlige Mexico 25. juli.

## Skader
Jordskred forårsaket av kraftig regn kostet 17 mennesker livet i Guatemala. Ytterligere 5 omkom da orkanen traff land andre gang, noe som gir et dødstall på 22. Etter at Dolly var blitt nedgradert til en tropisk storm førte den til dannelsen av minst to tornadoer som forårsaket mindre skader i området rundt San Antonio.

Til tross for at Dolly ikke forårsaket dødsfall i Texas ble det den skadeligste orkanen siden Rita i 2005, 1,2 milliarder dollar i skade, og den tredje mest kostbare i Texas' historie, bak Alicia i 1983 og Rita.

## Se også
* Den atlantiske orkansesongen 2008
Houda Nonoo

**Houda Ezra Nonoo** (også **Hoda Nono**) er en Bahrainsk diplomat.

Hun ble utnevnt Bahrains ambassadør til USA 2008 av utenriksminister Khalid Bin Ahmed al-Khalifah. Nonoo ble derved Bahrains tredje kvinnelige ambassadør, og den aller første jødiske ambassdør for et arabisk land. Hun hadde posten fram til 2013.

Visse lokale media kritiserte utnevnelsen og Radio-Canada rapporterte at hennes nominasjon var kontroversiell i Bahrain, med noen som antydet at en jødisk person ikke var det beste valget til å forsvare Bahrains nektelse av å erkjenne staten Israel. Al-Khalifah avviste denne bekymringen.

Kong Hamad ibn Isa al-Khalifah utpekte henne som medlem av Bahrains lovgivende forsamling i 2006, og hun var frem til utnevnelsen president for menneskerettighetsorganisasjonen Bahrain Human Rights Watch Society.

Nonoos familie kom opprinnelig fra Irak, men flyttet til Bahrain på 1880-tallet.

## Referanser
VM i friidrett 1993 – Spydkast menn

Dette er de offisielle resultatene for øvelsen **Spydkast menn** ved **[[VM i friidrett 1993]]** som ble avholdt i Stuttgart, Tyskland den 15. august og den 16. august mer 47 utøvere.

Norge var ikke representert i øvelsen.  

## Resultater
### Kvalifisering
*Kvalifikasjonskravet til finalen var 81,00 m. Ettersom det bare var 3 utøvere som klarte kravet ble de utøverne som hadde de 9 beste resultatene ellers kvalifisert til finalen. 

## Finalen

## Kilder
* Resultater
Sykkylven ungdomsskule

**Sykkylven ungdomsskule** er plassert like ved sentrum i Sykkylven. Skolen ble opprettet i 1955, og var da en av de tre første ungdomsskolene i landet. Skolen har ca. 320 elever, og totalt 54 ansatte. 

Hovedbygningen ved Sykkylven ungdomsskole brant ned 15. januar 2003. Skolen ble deretter revet, og bygd opp etter moderne arkitektur. Den nye skolen bestående av 3 bygg stod ferdig i 2004, ett bygg til hvert årssteg med fire klasserom. I 2008 var den fjerde bygningen ferdig. Dette bygget inneholder spesialrom og kantine. 

## Eksterne lenker
* Sykkylven ungdomsskole  [Ikke ekisterende lenger]
* Sykkylven kommunes nettsider for skolen
* Sykkylven Ungdomsskule på Facebook
Phd

**PHD** har flere betydninger:
* Philosophiae doctor (Norge) (ph.d.) en filosofisk doktorgrad
* Ph.D., en britisk musikkgruppe
* PHD Worldwide, et mediekonsern
* Peter Hutchinson Designs, en klesfabrikant
* *[[Piled Higher and Deeper]]*, en tegneserie
Benoni Beheyt

**Benoni Beheyt** (født. 27. september 1940) er en tidligere landeveissyklist fra Belgia.

## Eksterne lenker
*
Batteri (band)

**Batteri**, tidligere **The Battery**, er et norsk pop/rockband som kom på andreplass etter The BlackSheeps i MGPjr 2008. Bandet består av fem gutter fra Surnadal på Nordmøre.

## Bakgrunn
Bandet ble etablert i desember 2006. Året etter meldte de seg på UKM og gikk videre til fylkesfinalen i Molde. De var nær å gå videre til landsfinalen, men ble vurdert som for unge. I 2008 gikk de derimot videre til både fylkesfinale og landsfinale.

Bandet gav ut en EP i 2007 med tre egenkomponerte sanger på engelsk.

Høsten 2008 deltok de i MGPjr med sangen «Tenke nå!» og kom på en andreplass. Dermed var de kvalifisert til deltakelse i MGP Nordic i Danmark 29. november samme år.

Høsten 2008 ble bandet utvidet med bassisten Sondre Skogseth, født i 1993. Høsten 2009 var bandet i studio og spilte inn en CD med eget materiale.

Albumet *[[Batteri (album)|Batteri]]* ble utgitt 1. mars 2010. Albumet inneholder elleve egenkomponerte låter på norsk, hvor musikerne har laget alt av tekst, musikk og arrangementer. De spiller alle instrumentene selv. Opptakene er gjort i Øra studio i Trondheim, med Jostein Ansnes som produsent og Magnus Børmark som tekniker. På spor nummer fire, «Sorte får», er tidligere MGPjr-vinner, Celine Helgemo, med som vokalist.

I forbindelse med utgivelsen av cd-en skiftet The Battery navn til Batteri. I uke 11 2010 lå albumet som nummer to på Trøndertoppen, og som nummer 33 på VG-lista Topp 40. Noen uker senere rykket de opp til nummer 25 på VG-lista Topp 40.

## Nåværende medlemmer
* Hans Olav Settem – hovedvokal/gitar
* Brage Kristian Einum – piano/synth/vokal 
* Stein Boge – gitar/vokal
* Oddbjørn Sponås – trommer/vokal
* Sondre Skogseth – bass/vokal 
 
## Diskografi
**Come to Me* (EP) (2006)
**[[Batteri (album)|Batteri]]* (2010)
**[[Elementa]]* (2012)

## Eksterne lenker
* Bandets nettside
Mono-ordenen

**Mono-ordenen** (fransk: *Ordre du Mono*) er en togolesisk orden. Den er Togos fornemste utmerkelse og tildeles for fortjenester for fedrelandet. Mono-ordenen ble innstiftet 2. september 1961. Ordenen er oppkalt etter elven Mono.

Mono-ordenen kan tildeles borgere av Togo såvel som utlendinger.

## Inndeling
Mono-ordenen er inndelt i fem grader:

*storkors
*storoffiser
*kommandør
*offiser
*ridder

## Insignier
Ordenstegnet for Mono-ordenen består av en hvitemaljert femtagget stjerne som i midten har en medaljong i gull der Togos riksvåpen er preget inn. Medaljongen er omgitt av en bord i svart emalje som er påført innskriften «REPUBLIQUE TOGOLAISE». Baksiden BÆRER nasjonalmottoet «TRAVAIL, LIBERTÉ, PATRIE». Ordensstjernen bærer også den femtaggete stjernen. Ordenskjedet består av ledd med medaljonger som bærer riksvåpenet vekselvis med initialene «RT». Stjernen fra ordenstegnet er opphengt i kjedet.

Ordensbåndet er rødt med grønne og gule kanter. Dette er Togos flaggfarger.

## Referanser
Rosenkvarts

**Rosenkvarts** (SiO2), er en type kvarts som viser en blek rosa til rose rød fargetone. Fargen er forårsaket av jern, titan og mangan. Rosenkvarts finnes vanligvis i pegmatitter og kan danne overganger til blåkvarts. Fargen varierer ikke bare fra en lokalitet til en annen, men også fra hvert enkelt eksemplar. I krystallform som er sjelden funnet, kalles den rosa kvarts, rosenkvarts eller Rose Quartz. De fleste krystaller på markedet kommet fra Minas Gerais i Brasil. Hardhet 7. Krystallsystemet er triagonalt. Den brukes som dekorativ stein og i smykker. 

## Funn
Rosenkvarts forekommer i Norge spesielt på Sørlandet og på Sørøya i Finnmark. På rådhuset i Breivikbotn finnes utstilt en mineralsamling fra Sørøya. Rosenkvartskrystaller er ikke funnet i Norge.

Funnsteder av Rosenkvarts i Norge:
*Bamble i Telemark
*Bodø i Nordland
*Froland i Aust-Agder
*Meløy i Nordland
*Grønøy i Nordland
*Sannidal i Telemark
*Vanylven i Møre og Romsdal

## Myter
Den rosa fargen på rosenkvartskrystall symboliserer kjærlighet og varme. Noen tror at rosenkvartsen kan brukes som en lykkebringene talisman for å forbedre kjærligetsauraen.

## Kilder
**Norsk steinbok: norske mineral og bergartar* av Torgeir T. Garmo, Universitetsforlaget, 1995 
* mindat. org 
* Kvarts og fargevariasjoner.
Peppermint Patty

**Patricia Reichardt**, bedre kjent som **Peppermint Patty**, er en figur i Charles M. Schulz' tegneseriestripe *[[Peanuts]]*. Hun er fregnet, har brunt hår og blir generelt fremstilt som en guttejente. Hun har for vane å misforstå vanlige konsepter alle andre forstår, noe som fører til en rekke flaue hendelser.
Hun var den første jenten i stripen som brukte bukser, og gjorde sin første opptreden i 22. august 1966. 

Peppermint Pattys bursdag er 4. oktober, ifølge utgaven fra 4. oktober 1970, da hennes far gir henne roser på hennes fødselsdag.
Cafe Superstar Recordings

**Cafe Superstar Recordings** er et indiepop-label fra Fredrikstad. Labelet er basert på denne bys musikkmiljø, og samtlige artister er fra Fredrikstad. Labelet har et vidt sjangermessig spekter, og beveger seg fra casiopop og elektrosoul til indierock og leken electronica. 

## Historie
Plateselskapets første utgivelse, Splaxxter Watts' *The Shakeout*, ble nominert til Spellemannprisen 2006, og Cafe Superstar har siden fortsatt å bygge seg opp gjennom kritikerroste utgivelser med artistene Frode Fivel, Safariari, EPA, Remington super 60, samt populære klubbarrangement. 

Cafe Superstar er ikke bare et label, det drives av artistene selv som en stor Fredrikstad-familie der «alle spiller med alle». Musikantene/artistene bidrar også i stor grad på prosjekter utenfor labelet, som bl.a. Tommy Tokyo, Navigators, Tellusalie, Apoptygma Berzerk og mange flere. Cafe Superstar er dermed en betydelig bidragsyter til dagens spennende musikkmiljø i Fredrikstad. Dette blir f.eks tydeliggjort gjennom utgivelser som «A kid is just a kid – remixed and covered», der labelets artister, samt en rekke venner fra Fredrikstad og utland, (som bl.a. Pleasure og Girl from Saskatoon) gjorde hver sine versjoner av låter fra Frode Fivels album «A kid is just a kid» (2008). 

Etter først å ha bygget opp klubbsuksessen «Cafe Superklubb», tok Superstar-familien i 2008 over som hus-dj'er på stamstedet «Dean bar» i Fredrikstad. De to jentene i Elak Bingo har også fått sin faste Klubb Elak Bingo, som startet opp sommeren 08, og ble en umiddelbar suksess.

I 2012 ble labelen tilknyttet bandet Musique Le Pop (med medlemmer fra blant andre Navigators, Remington Super 60 og Safariari). Bandet har gitt ut to singler som har vakt en viss oppsikt i indiemiljøer internasjonalt. Singelen «Turn To Sand» ble listet på internasjonale radiostasjoner og omtalt i en rekke blogger og magasiner, deriblant av «kjendisbloggeren» Perez Hilton.

## Artister
*Musique Le Pop
*Frode Fivel
*Splaxxter Watts
*Safariari
*EPA
*Elak Bingo
*Remington super 60

## Diskografi
*Splaxxter Watts – The Shakeout (2006)
*EPA – Blomster/Flowers (2006)
*Remington Super 60 – Go system go (2006)
*Remington Super 60 – Merry christmas EP (2007)
*Frode Fivel – A kid is just a kid (2008)
*Cafe Superstar & friends present: A kid is just a kid – covered and remixed (2008)
*Safariari – Igloodisko (2009)
*Musique Le Pop – "Time Changes" singel (2012)
*Musique Le Pop – "Turn To Sand" singel (2013)

## Referanser


## Eksterne lenker
* 
* Cafe Superstar på myspace
Bronco Busters

**Bronco Busters** er en Oslo-basert punkpop/rock-trio etablert i Stavanger på slutten av 90-tallet. Bandet har sitt utspring i bandet Fille Fatale som de tre opprinnelige medlemmene var med å starte midt på 90-tallet. Bronco Busters var et av vinnerbandene under Zoom 1999 og ble sendt på den påfølgende Zoom-turneen i Norge, England og Skottland våren 2000. Bandet ga ut sitt første album *Fuzz Parade* i 2001 og har gitt ut totalt to album og tre EP-er. 
__NOTOC__
## Medlemmer
* : vokal, bass
* : trommer, vokal	
*: gitar (2003-2006 og fra 2015-)

### Tidlgere medlemmer

* : gitar, vokal (-2003)
*Hedvig Mollestad Thomassen: gitar (2006–2010)

## Diskografi
### Album
* *Fuzz Parade* (Bronco Busters/Tuba, 2001)
* *Pulse Racing* (Big Dipper, 2004)

### EP-er
* *I can assure* (1999)
* *Night Bowl* (Voices of Wonder, 2000)
* *Hey, luv* (Rock Ranch, 2002)

## Eksterne lenker
* 
* Biografi fra Norsk pop- og rockleksikon
Finlands meteorologiske institutt

**Finlands meteorologiske institutt** (finsk: *Ilmatieteen laitos*, svensk: *Meteorologiska institutet*) også med forkortelsen «**FMI**» er et forskningsinstitutt, som tilbyr ekspertise i stor variasjon innenfor atmosfæreforskning. Hovedkontorene til instituttet er i Kumpula Campus, Helsingfors, Finland.

Instituttet ble grunnlagt i 1838 og fikk sitt nåværende navn i 1969.

## Eksterne lenker
*
Fox Kids

**Fox Kids** var en amerikansk barne-TV-kanal etablert 8. september 1990, nedlagt 7. september 2002. 

Fox Kids' eierskap var delt 50 prosent mellom Saban Entertainment Inc og Fox Children's Entertainment.  

Nedleggelsen av Fox Kids kom av at The Walt Disney Company kjøpte opp foretaket. De fleste europeiske versjonene av Fox Kids ble nedlagt 1. januar 2005, og byttet navn til Jetix. I dag er kanalen kjent som Disney XD.

## Programliste

 
* *[[Albert (tegnefilmserie)]]*
* *[[Archie]]*
* *Argai*
* *Basketballkenguruene*
* *[[Birger Bie]]*
* *[[Black Hole High]]*  
* *[[Bobby's Verden]]*
* *[[Braceface]]*
* *[[Breaker High]]*
* *Buster og Gløggen*
* *[[Candyleiren]]*
* *[[Care Bears]]*
* *[[De små trollmennene]]*
* *[[De tre vennene og Jerry]]*
* *[[Den Lille Butikken]]*
* *[[Den Lille Havfruen]]*
* *[[Den Magiske Skolebussen]]*
* *[[Den Sylvanske Familie]]*
* *[[Dennis (tegnefilmserie)]]*
* *[[Digimon]]*
* *[[Diplodo]]*
* *[[Katten Eek (TV-serie)]]*
* *[[Eerie Indiana]]*
* *[[Gadget & Gadgetinis]]*
* *[[Grisebysvina]]*
* *[[Grøsserne]]*
* *[[Gullivers Reiser]]*
* *[[Hei Verner - Det er Ernst]]*
* *[[Huckleberry Finn (tegnefilmserie)]]*
* *[[Hvorfor-Familien]]*
* *[[Inspektør Gadget]]*
* *[[Iznogoud]]*
* *[[Jim Gullknapp]]*
* *[[Jungelpatruljen (tegnefilmserie)]]*
* *[[Kjells skilpaddeshow]]*
* *[[Monsterfarmen]]*
* *[[Knappe-Lill]]*
* *[[Lisa (tegnefilmserie)]]*
* *[[Lizzie McGuire]]*
* *[[Livet med Louie|Louie & Co]]*
* *[[Mjaurits]]*
* *Mona Vampyr*
* *[[Musa og Monsteret]]*
* *[[Nascar Racers]]*
* *[[Oggy og Kakerlakkene]]*
* *[[Oliver Twist (tegnefilmserie)]]*
* *Pecola*
* *[[Peter Pan (tegnefilmserie)]]*
* *[[Peter Pan og Piratene]]*
* *[[Piraten Jack]]*
* *[[Pokémon]]*
* *[[Prinsesse Sissi]]*
* *[[Prinsesse Tenko]]*
* *[[Puslekroken]]*
* *[[Regnbue-Rita]]*
* *[[Romkattene]]*
* *[[Sjøormene i Loch Ness]]*
* *[[Småbiter]]*
* *[[So Little Time]]*
* *[[Sonic X]]*
* *[[Sophie & Virginie]]*
* *[[Spiderman]]*
* *[[Spionhundene]]*
* *[[Spøketrioen]]*
* *[[The Super Mario Bros. Super Show!|Super Mario Brothers (tegnefilmserie)]]*
* *[[Tick]]*
* *[[Tic&Tac]]*
* *[[Totally Spies!]]*
* *[[Ubos]]*
* *[[Walter Melon]]*
* *[[Zazoo U]]*

## Referanser


## Eksterne lenker
* Jetix (tidligere Fox Kids) 
* Jetix Europe
Islands meteorologiske kontor

**Islands meteorologiske institutt** (islandsk: *Veðurstofa Íslands*) også forkortet som «**vedur**» ble grunnlagt 1. januar 1920. Der forskes det på havis, jordskjelv, lavine og vær.

## Eksterne lenker
*
Nicole Cooke

**Nicole Denise Cooke** (født 13. april 1983) er en britisk syklist. I 2008 ble hun både olympisk mester og verdensmester på landevei.

Cooke er utnevnt til medlem av Order of the British Empire.

## Referanser


## Eksterne lenker
* 
*
Inger Sannes

**Inger Sannes** (født 11. november 1953) er en norsk skulptør. Hun vokste opp
på en liten gård i Spetalen i daværende Tjølling kommune, nåværende Larvik kommune. Atten år gammel reiste Sannes til Oslo, hvor hun ble sykepleier.

Hun tok utdannelse på Universitetet i Oslo og BI. Sannes ble leder på Voksentoppen og så headhuntet til å arbeide med organisasjonsutvikling i Accenture, hvor hun blant annet arbeidet med det nye Rikshospitalet. Til slutt var hun principal for IBM Norden i Stockholm.

Hun har levd av å være skulptør siden 2003. 

Stiftelsen for offentlig utsmykning i Newport News, Virginia, innbød henne til å medvirke i konkurransen om utsmykningen til det temmelig nye Christopher Newport University. Sannes laget to modeller til konkurransen: Én i larvikitt og én i marmor, som hun vant med. Skulpturen skal pryde universitetets inngangspart og være dets logo.
 
«Elements» symboliserer forholdet mellom universitetet og studentene, nye idéer og ny vind som gir kraft til seilene.

I ti av årets tolv måneder er Sannes bosatt utenfor Pietrasanta, Italia.

## Referanser


## Eksterne lenker
* Inger Sannes' nettsider
George Cornet

**George Thomson Cornet** (født 15. juli 1877, død 22. november 1952) var en britisk vannpolospiller som deltok i de olympiske leker i 1908 i London og 1912 i Stockholm.

Cornet ble olympisk mester to ganger i vannpolo. Han var med på de britiske vannpololagene som vant i OL 1908 i London og 1912 i Stockholm. 

## OL-medaljer
*  1908  London -  **Gull** i vannpolo,  Storbritannia 
*  1912  Stockholm -  **Gull** i vannpolo,  Storbritannia

## Eksterne lenker
*
Nordahl Heyerdahl-Larsen

**Nordahl Heyerdahl-Larsen**, opprinnelig *Nordahl Rebolledo Pedersen*, (født 29. august 1987, død 27. september 2008 i Spania) var en norsk forretningsmann, sønn av Jannicke Heyerdahl-Larsen og  Torgeir Rebolledo Pedersen. Heyerdahl-Larsen døde i en bilulykke på motorveien AP 7 utenfor Estepona i Spania 27. september 2008.

Den unge finansmannen kom i medienes søkelys allerede som 18-åring i 2005. Da ble en 40-åring, som tilbød seg å kjøpe tilbake de stjålne Munch-maleriene «Skrik» og «Madonna», siktet for å ha prøvd å presse Heyerdahl-Larsen for penger. Ved sin død hadde han en gjeld på rundt en halv milliard kroner.

## Referanser


## Eksterne lenker
* «Lastet med ingenting», artikkel om Heyerdahl-Larsen i ''Dagens Næringsliv''
* «Drømmefangeren», artikkel I om Heyerdahl-Larsen i ''Dagens Næringsliv''
Gastón Mazzacane

**Gastón Mazzacane** (født 8. mai 1975 i La Plata) er en argentinsk racerfører som tidligere har kjørt Formel 1 for Minardi og Prost.

## Resultater
### Fullstendige Formel 1-resultater
(Forklaring) (Resultater i uthevet skrift indikerer **[[pole position]]**, resultater i kursiv indikerer *[[raskeste runde]]*)

## Se også
* Liste over Formel 1-førere
## Referanser


## Eksterne lenker
*
Thomas Thornycroft

**Isaac Thomas «Tom» Thornycroft** (født 22. november 1881, død 6. juni 1955) var en britisk sportsutøver som deltok under OL 1908 i London.

Thornycroft ble olympisk mester to ganger i vannmotorsport under OL 1908 i London. Han var med på den britiske båten *Gyrinus* som vant både klasse B, båter under 60 fot og klasse C,  6,5- 8 meter.

Konkurransen i Klasse B ble avholdt den 28. august. Det var kun to båter i den klassen, *Gyrinus* og *Quicksilver*, begge britiske. *Quicksilver* brøt racet og *Gyrinus* var den eneste båten som kom i mål i B-klassen.

Konkurransen i Klasse C ble avholdt den 29. august og også i denne klassen var det kun to båter, *Gyrinus* og *Sea Dog*, begge britiske. *Sea Dog* fikk motorproblemer og ble nødt til å bryte og *Gyrinus* var ennå en gang eneste båten som kom i mål.

OL 1908 var første og siste gang motorsport var med på det olympiske programmet.

## OL-medaljer
* 1908  London -  **Gull** i vannmotorsport; klasse B  Storbritannia
* 1908  London -  **Gull** i vannmotorsport; klasse C  Storbritannia

## Referanser


## Eksterne lenker
*
Ulvesund fyr

**Ulvesund fyr** er et fyr bygd i 1870. Det ligger på Hjertenes ved Osmundsvåg, ytterst i Ulvesundet, i Vågsøy kommune i Nordfjord. Nærmeste by er Måløy. Fyret ble avbemanna og automatisert i 1985.
I 2003 ble fyret satt i stand som kafe og overnattingssted.

## Eksterne lenker
* Ulvesund Fyr
* Norsk fyrhistorisk forening - Ulvesund Fyr
Remington super 60

**Remington super 60** er et popband fra Fredrikstad, som først og fremst er prosjektet til Christoffer Schou. Schou er låtskriveren, produsent og gitarist, men har og hatt med seg en rekke hjelpere på siden starten i 1999. Melodisk er musikken inspirert av 60-talls pop som Burt Bacharach og Brian Wilson.

## Historie
Remington super 60 gjorde seg først bemerket i utlandet med *Cafe 2001 in japan* i 1999 og debutalbumet *Pling 2001* i 2000, men ble også kjent i Norge for elektronika/casiopop-bølgen sammen med artister som bl.a. Påsan og Safariari. Samleplatene *This is the cafe superstar beat vol. 1 & 2* inneholdt bidrag fra en rekke undergrunnsnavn. Disse samleplatene ble gitt ut på Schous eget plateselskap *Cafe 2001*, som var forløperen til Fredrikstads indielabel Cafe Superstar Recordings.

Julen 2001 ga gruppa ut albumet *Christmas in May*. Gruppa ga senere ut *Impractical Guide to the Opposite Sex* under psevdonymet «Nice System», og som «Remington super 60» *Happy As We Were* i 2004.

Gruppa forlot casiopopen for 2006-utgivelsen *Go System Go*, der et lag bestående av Magnus Abelsen, Jon Kristian Furuheim (Safariari), Andreas Ihlebæk (Splaxxter Watts), Fredrik Brarud (Tommy Tokyo) og Benedicte Sveinson bidro. Albumet ble spilt inn i Silvertone studios i Fredrikstad, der Schou jobbet som tekniker/produsent, og gitt ut på det som nå var blitt Cafe Superstar Recordings. Schou returnerte til casiopop og hjemmestudio for sitt neste album, som har forventet utgivelse i 2015. Remingtons kvinnelige vokalist Benedicte Sveinson er nå blitt erstattet av Elisabeth Thorsen (Elak Bingo, Splaxxter Watts), mens Magnus Abelsen står for mannlig vokal.

## Diskografi
**Lost Kid 7* (1999)
**Cafe 2001 in Japan* (1999)
**Pling 2001*  (2000)
**An Impractical Guide to the Opposite Sex* (2001)
**Remington super 60 & Friends in Space*
**Christmas in May* (2001)
**Happy As We Were* (2004)
**Go System Go* (2006)
**Merry Christmas EP* (2007)
**Winter EP* (2011)
*Indie pop for kids vol.1 EP (2017)
* A little bit of me - Tribute to Remington super 60 (2017)
* Another Christmas song (2017)
* A Winter song (2018)
* The highway again (2019)
*New EP (2020)
*Nouvelle Noveau (2021)

## Medlemmer
*Christoffer Schou
*Magnus Abelsen
*Elisabeth Thorsen

## Tidligere medlemmer og bidragsytere
*Jon Kristian Furuheim
*Benedicte Sveinson
*Andreas Ihlebæk
*Fredrik Brarud
*Nicolai Gregersen
*Anders Bergland
*Henning Fjeld

## Eksterne lenker
* 
* Christoffer Schous offisielle hjemmeside
Calochlaena

***Calochlaena*** er en slekt av små, tre-liknende bregner av Dicksoniaceaefamilien, som igjen hører innenfor ordenen Cyatheales.

Slekten er kanskje synonym med, eller en del av, slekten *[[Culcita]]*, men sporene skiller seg klart fra hverandre mellom disse to slektene. Bregnene vokser bare i Sørøst-Asia, Stillehavet (Melanesia, Malesia, Polynesia) og Australia. Slekten har i alt 5-6 arter. Røttene (rizomene) er krypende, bladene blir inntil 1,5 meter lange og hårdekte. Det har blitt funent fossiler i Australia fra kritt (65-100 mill. år) og tidlig tertiær (1,8-65 mill. år).

*For en mer omfattende taksonomi, se: [[Bregner]]*

## Arter
* *Calochlaena*, 1922, 5-6 arter
** *[[Calochlaena coniifolia]]* = syn. Culcita coniifolia
** *[[Calochlaena dubia]]* (Australia)
** *[[Calochlaena javanica]]* (Indonesia)
** *[[Calochlaena novae-guineae]]* (Ny-Guinea)
** *[[Calochlaena straminea]]* (Taiwan, Sørøst-Asia, Ny-Guinea, Stillehavet)
** *[[Calochlaena villosa]]* (Ny-Guinea, Australia)

## Eksterne lenker
* 
* A.R. Smith, K. M. Pryer, E. Schuettpelz, P. Korall, H. Schneider, P.G. Wolf: *A classification for extant ferns*. i *Taxon*, 55 (3), 2006, side 705–731. PDF; 424 KB
Dicksonia

:*Må ikke forveksles med den tidlige dyreformen [[Dickinsonia]].*

***Dicksonia*** er en slekt av relativt små eller mellomstore tre-liknende bregner innen Dicksoniaceaefamilien, som igjen på sin side inngår i ordenen Cyatheales. Artene vokser i tropene hovedsakelig på den sørlige halvkule, helt sør til New Zealand.

Bladene er karakteristisk svært store og flikete, bladplatene er gjerne  lange. Samtidig er artene noen av de laveste blant de såkalte «trebregnene». Stengelen er en enkeltstående «trestamme, og alle artene har et tydelig hårdekke.

Slekten har 20–25 arter i tropisk Asia, Stillehavet og Australia, med noen få arter også i Latin-Amerika. Flere av artene dyrkes som stue- eller hageplanter. Artene er relativt primitive, med opprinnelse for slekten helt tilbake til jura og kritt.

*For en mer omfattende taksonomi, se: [[Bregner]]*

## Slekter og arter
* *Dicksonia*, 20–25 arter
** *[[Dicksonia antarctica]]* eller «Soft Tree Fern (Australia)
** *[[Dicksonia arborescens]]* (St. Helena)
** *[[Dicksonia archboldii]]* (Ny-Guinea)
** *[[Dicksonia baudouini]]*, (Ny-Caledonia)
** *[[Dicksonia berteriana]]*, (Juan Fernández-øyene)
** *[[Dicksonia blumei]]* (Indonesia, Filippinene)
** *[[Dicksonia brackenridgei]]* (Fiji, Samoa)
** *[[Dicksonia externa]]* (Juan Fernández-øyene)
** *[[Dicksonia fibrosa]]* eller «Woolly Tree Fern» (New Zealand)
** *[[Dicksonia grandis]]* (Ny-Guinea)
** *[[Dicksonia herbertii]]* (Queensland)
** *[[Dicksonia hieronymi]]* (Ny-Guinea)
** *[[Dicksonia lanata]]* (New Zealand)
** *[[Dicksonia lanigera]]* (Ny-Guinea)
** *[[Dicksonia mollis]]* (Indonesia)
** *[[Dicksonia sciurus]]* (Ny-Guinea)
** *[[Dicksonia sellowiana]]* (Latin-Amerika fra Mexico til Bolivia og Uruguay)
** *[[Dicksonia squarrosa]]* eller «New Zealand Tree Fern (New Zealand)
** *[[Dicksonia steubelii]]* (nordlige Peru)
** *[[Dicksonia thyrsopteroides]]* (Ny-Caledonia)
** *[[Dicksonia youngiae]]* eller «Bristly Tree Fern» (Australia)

## Eksterne lenker
* 
* A.R. Smith, K. M. Pryer, E. Schuettpelz, P. Korall, H. Schneider, P.G. Wolf: *A classification for extant ferns*. i *Taxon*, 55 (3), 2006, side 705–731. PDF; 424 KB
* Liste over Dicksonia-arter i Amerika.
Lophosoria

***Lophosoria*** er en slekt av små, tre-liknende bregner innenfor familien Dicksoniaceae, som igjen inngår i ordenen Cyatheales. Artene vokser i Latin-Amerika, hvoedsakelig på den sørlige halvkule, helt sør til Chile.

Bladene er relativt store og flikete, bladplatene er gjerne mer enn 1 meter lange. Samtidig er artene noen av de laveste blant de såkalte «trebregnene». Stengelen og andre deler av bregnen har betydelig hårdekke.

Slekten er svært lik, og beslektet med *[[Cyathea]]* i Cyatheaceae-familien, og noen av artene er også synonyme med *[[Alsophila]]*-arter i denne familien. Tidligere ble disse artene kategorisert som en egen familie, Lophosoriaceae.

*For en mer omfattende taksonomi, se: [[Bregner]]*

## Arter
Slekten og dens arter innenfor den tidligere familien Lophosoriaceae omfatter:
* *Lophosoria*, 2-4 arter
** *[[Lophosoria contracta]]*
** *[[Lophosoria cupulata]]*
** *[[Lophosoria quadripinnata]]* = syn. *Cyathea discolor* = syn. *Polypodium quadripinnatum* (Latin-Amerika nord til Mexico og Cuba)
** *[[Lophosoria pruinata]]* = syn. *Alsophila pruinata* (Latin-Amerika)

## Eksterne lenker
* 
* A.R. Smith, K. M. Pryer, E. Schuettpelz, P. Korall, H. Schneider, P.G. Wolf: *A classification for extant ferns*. i *Taxon*, 55 (3), 2006, side 705–731. PDF; 424 KB
Rothaugen

**Rothaugen** er en høyde mellom Skuteviken og Sandviken i Bergenhus bydel i Bergen kommune. På høyden er det en skole med navn Rothaugen skole. Denne skolen er fungerende for hele Bergenhus bydel (som består av hele Bergen sentrum og litt av området rundt). 

I Ludvig Holbergs roman *[[Nils Klims reise til den underjordiske verden]]* havner Nils Klim i en underjordisk verden gjennom Mareminehullet under Rothaugen (omdiskutert ut fra at det og kan være via en ukjent huleinngang på Fløien).

## Bilder

Fil:Mareminehollet park.JPG|Mareminehollet minnepark på Rothaugen 
Fil:Mareminehollet minneplakett.JPG|Minneplate 
Fil:Mareminehollet inngang.JPG|Inngang til hulen 


## Eksterne lenker
* Bergen byleksikon på nett, om Rotthaugen
Carl Bonde

**Carl Gustaf Bonde** (født 28. april 1872, død 13. juni 1957) var en svensk rytter som deltok i OL 1912 i Stockholm og OL 1928 i Amsterdam.
 
Bonde ble olympisk mester i sommer-OL 1912 i Stockholm. Han vant dressurkonkurransen med hesten *Emperor* foran to landsmenn. Seksten år senere, i OL 1928 i Amsterdam tok Bonde sin andre olympiske medalje, han var med på det svenske laget som kom på andreplass i lagkonkurransen i dressur.

## OL-medaljer
* 1912  Stockholm -  **Gull** i hestesport, dressur  Sverige
* 1928  Amsterdam -  Sølv i hestesport, dressur lagkonkurranse  Sverige

## Referanser


## Eksterne lenker
*
Debby Ryan

**Deborah Ann Ryan** (født 1993) er en amerikansk skuespiller. Hun spilte rollen som Bailey Pickett i *[[The Suite Life On Deck]]*.

Hun er gift med Josh Dun.

## Biografi
Fra hun var ung, var Ryan involvert i teaterproduksjoner og revyer på privatskolen hun gikk på. Hun fikk sitt gjennombrudd først da hun klarte å få rollen som Bailey Pickett i den nye serien *[[The Suite Life on Deck]], og som Jessie i TV-serien *Jessie*. Hun flyttet til Tyskland i syvårsalderen og var med i profesjonelt teater. Hun flyttet tilbake til USA da hun var ti år, da hun innså at hun ønsket å opptre for fullt. Hun spilte også Patty Bladell i serien Insatiable. 

Ryan snakker både tysk og engelsk, hennes primære språk, samt litt spansk. Hun debuterte i 2007 som gjest i *Barney: Let's Go to the Firehouse*. Hun var i [[Ice Cube]]-filmen *The Longshots'' med Keke Palmer. Ryan har spilt i mange teaterforestillinger. Hun kan utføre moderne hiphop og militær dans.

## Referanser


## Eksterne lenker
* 
* Official MySpace
* Official YouTube Channel
*
Eivind Steffensen

**Eivind Steffensen** (født 1969) er en rallyfører fra Ytre Enebakk. Han vunnet flere norgesmesterskap i rally gruppe N.

;Mesterskap
* 2003 Norgesmester rally gruppe N
* 2004 Norgesmester rally gruppe N
* 2005 Norgesmester rally gruppe N
## Referanser
Søredalen

**Søredalen** er et dalføre i Sandnes kommune i Rogaland. Dalen strekker seg østover fra Sviland til Seldal. Hovedveien gjennom dalen er fv. 315.

## Landskap
Dalen er relativt åpen i den nedre og vestre enden ved Sviland. Ved Ur-Eikeland på sørsiden og Litla-Hetland på nordsiden stiger terrenget merkbart på begge sider. Østover derfra i den videste delen av dalen ligger stedene Hetland og Kråkedal på nordsiden, Åreskjold og Tveit på sørsiden. Videre østover  fra Svihus til Nordland, Røynli og Seldal er dalen trangere.  I dalbunnen og oppover langs sidene er det mest kulturlandskap, videre innover bak gårdene mest lynghei, snaufjell og noe kulturbeiter.

Elva Svia renner gjennom dalen fra Svihus til Sviland. Den er regulert både ved Svihusvatnet og Skjelbreidtjørn av Lyse Energi, som driver Sviland kraftverk.

## Friluftsliv
Fra Skjelbreidtjørn går to merka turløyper østover på hver side av dalen:

* Løypa på nordsiden av dalen går over Litla-Hetland, Hetland og Kråkedal til Svihusvatnet. I en fjelltopp ved Hetland ligger de tre Hulderholene, som det går å krype noen meter inn i.
* Løypa på sørsiden av dalen går opp til Ur-Eikeland, over toppene Voren og Dyranuten videre østover til Grimslifjellet. Løypa ender på Åreskjold.

Gode fiskemuligheter finnes i Skjelbreidtjørn, Svihusvatnet og flere av vatna på sørsiden av dalen. Badeplasser også i Svihusvatnet og Seldalsvatnet.

## Kultur
Tveit bygdahus ligger omtrent midt i dalen. Seldal bygdahus ved Seldalsvatnet. Begge er tidligere skoler som er overtatt av lokalbefolkningen og huser mange aktiviteter.

## Næring
Næringsvirksomhet i bygda er hovedsakelig landbruk. Masseuttak drives også i dalen.

## Eksterne lenker
* https://www.sandnes.kommune.no/Globalmeny/Om-Sandnes/Om-kommunen/Virksomheter/Kultur-og-byutvikling/Bymiljo/Park-og-idrett/Friluftsliv/Friluftsliv-i-Sandnes/Turomrader/Turomrader-og-parkering/TUROMRADE-14---Fjellbygda/Sandnes kommunes kart over turløypa "Fjellbygda" på nordsiden av Søredalen
* https://www.sandnes.kommune.no/Globalmeny/Om-Sandnes/Om-kommunen/Virksomheter/Kultur-og-byutvikling/Bymiljo/Park-og-idrett/Friluftsliv/Friluftsliv-i-Sandnes/Turomrader/Turomrader-og-parkering/Turomrade-15---Dyranuten/Sandnes kommunes kart over turløypa "Dyranuten" på sørsiden av Søredalen
Gustaf Kilman

**Gustaf Olof Falhem Kilman** (født 9. juli 1882, død 21. februar 1946) var en svensk rytter som deltok under OL 1912 i Stockholm og 1920 i Antwerpen.
 
Kilman ble olympisk mester under sommer-OL 1912 i Stockholm. Han var med på det svenske laget som vant lagkonkurransen i sprangridning. Det svenske laget besto av Gustaf Lewenhaupt på hesten «Medusa», Fredrik Rosencrantz på «Drabant», 
Hans von Rosen på «Lord Iron» og Kilman på hesten «Gåtan».

## OL-medaljer
* 1912  Stockholm -  **Gull** i hestesport, sprangridning lag  Sverige

## Eksterne lenker
*
Comme-il-faut

**Comme-il-faut** er fransk for *slik man gjør (det).* Uttrykket ble tatt i bruk i (ut)-dannede kretser i Norge-Danmark allerede før Holbergs tid for å beskrive udannet atferd.

Uttrykket er etter hvert tatt i bruk for å beskrive både handlinger og personer som ikke faller inn under normene. Enkelte revytekstforfattere fra tidlig etterkrigstid tok gjerne uttrykket med når en person skulle presentere seg som litt på kanten av samfunnet: «Jeg er vel ikke helt kommilfå, jeg da?»
Newman/Haas/Lanigan Racing

**Newman/Haas/Lanigan Racing** (**NHLR**) er et motorsportslag som deltar i IndyCar Series i Indy Racing League. Laget ble dannet av Paul Newman og Carl Haas i 1982, med Mario Andretti som fører. Siden har laget vunnet 105 Champ Car-løp, samt førermesterskapet i 1984 med Mario Andretti, 1991 med Michael Andretti, 1993 med Nigel Mansell, 2002 med Cristiano da Matta og 2004, 2005, 2006 og 2007 med Sébastien Bourdais. I 2007 ble også Mike Lanigan partner i laget.

## Eksterne lenker
* Newman/Haas/Lanigan Racing
Gustaf Lewenhaupt

**Carl Gustaf Sixtensson Lewenhaupt** (født 20. august 1879, død 7. august 1962) var en svensk rytter som deltok under OL 1912 i Stockholm.
 
Lewenhaupt ble olympisk mester under sommer-OL 1912 i Stockholm. Han var med på det svenske laget som vant lagkonkurransen i sprangridning. Det svenske laget besto av Gustaf Kilman på hesten «Gåtan», Hans von Rosen på «Lord Iron», Fredrik Rosencrantz på «Drabant» og Lewenhaupt på hesten «Medusa». Lewenhaupt stilte også opp i moderne femkamp, han kom på syttendeplass.

## OL-medaljer
* 1912  Stockholm -  **Gull** i hestesport, sprangridning lag  Sverige

## Referanser


## Eksterne lenker
*
Monocytter

**Monocytter** er en type hvitt blodlegeme. Disse blodlegemene har som jobb å spise opp dødt vev og bakterier som ikke er velkomne i kroppen. Både ved normal homeostase og ved infeksjon kan monocytter differensieres til makrofager og dendrittiske celler.

Monocytter spiller også en svært viktig rolle i immunforsvaret. Ved infeksjon eller skade sendes monocytter raskt til det berørte området.

Monocytter produseres av beinmargen fra stamceller (*progenitors*). De utvikler seg til monocytter av ulik størrelse, med ulike typer reseptoren og med ulik mulighet til å differensieres til andre typer celler. De sirkulerer i blodstrømmen i 1-3 dager før de går inn i vevet. De utgjør normalt mellom to og åtte prosent av de hvite blodlegemene.

Monocytter klassifiseres i undergrupper basert på kjemokin-reseptoruttrykk og hvilke overflatemolekyler de har.

## Referanser


## Eksterne lenker
*
Helsefremmende atferd

**Helsefremmende atferd** er helseatferd som fremmer helse og virker positivt på individers helse.

Eksempler på viktige helsefremmede atferder er:
* Mosjon og regelmessig fysisk aktivitet
* Et sunnt kosthold
* Vektkontroll
* Ulykkesforebygging
* Kreftforebygging (som innebærer flere av de ovennevnte punktene og selv-undersøkelse)

## Se også
*Helseatferd
*Helsereduserende atferd

## Litteratur
*Taylor, S. E. (2008) *Health Psychology*, 7th Edition, London: McGraw-Hill. ISBN 9780071283601
El Sobrante

**El Sobrante** er en småby i Contra Costa County i California, USA.  Den består hovedsakelig av forstadsbebyggelse, og ligger i åsene øst for San Pablo-bukta, rundt 30&nbsp;km nordøst for San Francisco. Innbyggertallet ved folketellingen i 2000 var 12&nbsp;260.

## Kjente personer fra El Sobrante
Mange kjente musikere er født og oppvokst i El Sobrante, og de fleste av dem gikk på *De Anza High School*:
*Kirk Hammett &ndash; gitarist i Metallica
*Les Claypool &ndash; bassist i Primus
*Larry LaLonde &ndash; gitarist i Primus og Possessed
*John Kiffmeyer &ndash; trommeslager i Green Day

## Referanser
Axel Nordlander

**Axel Nils August Nordlander** (født 21. september 1879, død 30. april 1962) var en svensk rytter som deltok under OL 1912 i Stockholm.

Nordlander ble olympisk mester i hestesport to ganger under sommer-OL 1912 i Stockholm. Han vant både den individuelle konkurransen i feltritt og lagkonkurransen. Hesten som han ble dobbel olympisk mester på het «Lady Artist».

## OL-medaljer
* 1912  Stockholm -  **Gull** i hestesport, feltritt  Sverige
* 1912  Stockholm -  **Gull** i hestesport, feltritt lag  Sverige

## Referanser


## Eksterne lenker
*